Honoré-Gabriel Riqueti de Mirabeau
<s>Onore Gabrijel Rikveti, grof Miraboa (; 9. mart 1749—2. april 1791.) je bio francuski političar iz perioda Francuske revolucije, jedan od članova Nacionalne ustavotvorne skupštine.</s>

<s>Biografija 
Onore Mirabo je došao iz plemićke porodice.</s><s>Njegov otac bio je markiz.</s><s>Mladi Onore nije voleo svoga oca jer ga je poslao u vojsku da služi kao običan vojnik.</s><s>Uz saglasnost kralja, Mirabo je bačen u zatvor zbog neposlušnosti.</s><s>Međutim, uspeo je da se domogne Holandije gde je pobegao zajedno sa svojom ljubavnicom.</s><s>Nekoliko meseci kasnije je uhapšen i deportovan, zajedno sa ljubavnicom, u Francusku.</s><s>Iz zatvora je pušten nakon intervencije svog oca.</s><s>Vratio se u porodičnu kuću gde je pokušao da zasnuje brak.</s><s>Postao je poznat po svojim govorima i kao veliki polemičar.</s><s>Učestvuje u Skupštini staleža kao poslanik trećeg staleža.</s><s>Mirabo je stupio u jakobinski klub, ali se nakon radikalizacije ideja jakobinaca povukao iz njega.</s><s>Godine 1790. savetuje kralja Luja da pobegne iz Francuske.</s>

<s>Mirabo se zalaže za slobodu svakog Francuza, ukidanje ropstva u kolonijama, slobodu govora, štampe, protiv je diskriminacije Jevreja i protestanata.</s><s>Optužen je da teži ka diktaturi.</s><s>Skupština je 7. novembra 1789. godine donela zakon kojim zabranjuje svojim članovima da postanu ministri.</s><s>Mirabo je, međutim, bio pristalica ustavne monarhije sa kraljem na čelu izvršne vlasti i pravom veta.</s><s>Želeo je uspostaviti balans između kraljevske i parlamentarne moći i tako sprečiti dominaciju kralja ili skupštine i moguću tiraniju.</s><s>Ustav treba biti iznad svih drugih zakona.</s><s>Jedan je od sastavljača Deklaracije o pravima čoveka i građanina.</s><s>Mirabo je umro 2. aprila 1791. godine u svojoj kući.</s><s>Sahranjen je u Panteonu.</s><s>Njegovi posmrtni ostaci izbačeni su tokom jakobinske diktature (1793) kada je otkriveno da je bio tajni savetnik kralja.</s>

<s>Izvori 
 Aleksandra Porada: Trybun dla ludu (pol.).</s>

<s>Francuski političari
Sudionici Francuske revolucije</s>

